સરદાર પટેલના નિવાસસ્થાનના બેઠકખંડમાં મુખ્યમંત્રી સહીત આગેવાનોએ ટૂંકી બેઠક કરી હતી. વિઝિટર બુકમાં મુખ્યમંત્રીએ એકતા યાત્રાનો પ્રારંભ કરાવવા બદલ ધન્યતા અનુભવી હોવાનું લખ્યું હતું. ઉપરાંત વલ્લભભાઈ પટેલને 'સરદાર' નું બિરુદ ગાંધીજીએ આપ્યું હોવાનું પણ ટપકાવ્યું હતું. અત્રે ઉલ્લેખનીય છે કે બારડોલી સત્યાગ્રહ દરમિયાન અકોટીનાં ભીખીબેન પટેલ દ્વારા વલ્લભભાઈ પટેલને સરદાર સંબોધન કરવામાં આવ્યું હતું અને ત્યાર બાદ સરદાર નામ વલ્લભભાઈ સાથે જોડાઈ ગયું હતું.